Държавен вестник, бр. 78, 2006 г., стр. 75

Б Р О Й  78
Д Ъ Р Ж А В Е Н   В Е С Т Н И К
С Т Р .  75
12. всички позиции по баланса и отчета за
доходите, класифицирани като “други”, когато
тяхната стойност е значителна.
Г л а в а  с е д м а
ГОДИШЕН ФИНАНСОВ ОТЧЕТ НА
ЗДРАВНООСИГУРИТЕЛНИТЕ ДРУЖЕСТ-
ВА. ОТЧИТАНЕ НА ЗДРАВНООСИГУРИ-
ТЕЛНИТЕ ОПЕРАЦИИ
Чл. 38. (1) Годишният финансов отчет на
здравноосигурителните дружества включва:
1. заверен от двама регистрирани одитори
годишен финансов отчет със съдържанието по
чл. 26, ал. 1 от Закона за счетоводството;
2. отчети за целите на финансовия надзор.
(2) Структурата на елементите на отчетите
по ал. 1, т. 2 на здравноосигурителните дружес-
тва е съгласно приложение № 2.
(3) За поясненията към отчетите по ал. 1,
т. 2 на здравноосигурителните дружества чл. 37
се прилага съответно.
Чл. 39. (1) За здравноосигурителните дружес-
тва чл. 9, 10, 13, 15 и 16 и глави четвърта и пета
се прилагат съответно, с изключение на разпо-
редбите относно операциите по активно и па-
сивно презастраховане.
(2) Когато здравноосигурителните догово-
ри отговарят на условията на чл. 11, ал. 8 от
Наредба № 27 от 2006 г. за реда и методиката за
образуване на техническите резерви от застра-
хователите и на здравноосигурителните резер-
ви, разпоредбите на глава трета, в частта за
животозастраховането, се прилагат съответно,
а във всички останали случаи—разпоредбите в
частта за общото застраховане.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. “Животозастраховане” е застраховането
по видове застраховки по раздел I от приложе-
ние № 1 към Кодекса за застраховането.
2. “Общо застраховане” е застраховането по
видове застраховки по раздел II, буква “А” от
приложение № 1 към Кодекса за застраховането.
3. “Пасивно презастраховане” е дейност по
прехвърляне от застраховател (цедент) или от
презастраховател (ретроцедент) по силата на
сключен презастрахователен договор на част от
поетите от него рискове на презастраховател.
4. “Активно презастраховане” е дейност по
поемане от презастраховател по силата на склю-
чен презастрахователен договор на част от зас-
трахователните рискове, поети от застрахова-
теля (цедента) или от презастрахователя (рет-
роцедента).
5. “Съзастраховане” е дейност по разпреде-
ление на покритите рискове по застраховате-
лен договор между двама или повече застрахо-
ватели, когато са налице следните допълнител-
ни условия:
а) рискът—предмет на застраховката, се
покрива на основание на един договор и при
една премия за един и същ период от двама или
повече застрахователи (съзастрахователи), все-
ки от които отговаря пряко пред застрахования
за определена част от застрахователното обез-
щетение срещу част от платената застрахова-
телна премия;
б) един от съзастрахователите е водещ съ-
застраховател и определя сроковете и условия-
та по застрахователния договор (застраховка-
та), както и размера на премийните ставки.
6. “Премиен период” в животозастраховане-
то е периодът между два последователни паде-
жа на годишната премия по сключен договор, а
когато договорът е едногодишен—срокът на
самия договор.
7. “Разходи за уреждане на претенции” са
разходите за уреждане на претенции за изпла-
щане на застрахователни или здравноосигури-
телни обезщетения, суми или други задължения
на застрахователя или здравноосигурителното
дружество на основание на застрахователни или
здравноосигурителни договори независимо дали
са направени от наетия щатен персонал на зас-
трахователя или здравноосигурителното дружес-
тво, или са разходи за външни услуги.
8. “Регрес” е правото на застрахователя да
възстанови извършено от него застраховател-
но или здравноосигурително плащане от заст-
рахования или от трето лице, което е частично
или изцяло отговорно за вредата.
9. “Абандон” е правото на застрахователя
върху застрахован обект, частично или изцяло
увреден при застрахователно събитие, за който
застрахователят е извършил застрахователно
плащане.
10. “Нетна цена” е цената, която се получа-
ва, като от брутната цена се извади натрупана-
та лихва.
11. “Брутна цена” е цената, която включва
натрупаната лихва.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Застрахователите и здравноосигурител-
ните дружества привеждат дейността си в съот-
ветствие с изискванията на глава пета до 30 сеп-
тември 2006 г.
§ 3. Наредба № 20 от 2005 г. за формата и
съдържанието на годишния финансов отчет на
застрахователите и здравноосигурителните дру-
жества (ДВ, бр. 15 от 2005 г.) се отменя.
§ 4. Разпоредбите на чл. 4, т. 2 и 4 влизат в
сила от датата на влизането в сила на Договора
за присъединяването на Република България
към Европейския съюз.
§ 5. Наредбата се издава на основание § 12,
ал. 2 във връзка с чл. 99, ал. 3 и чл. 101, ал. 1,
т. 3 от Кодекса за застраховането и чл. 99м, ал. 3
от Закона за здравното осигуряване и е приета
с Решение № 61-Н от 19.VII.2006 г. на Комиси-
ята за финансов надзор.
§ 6. Комисията за финансов надзор дава ука-
зания по прилагането на наредбата.
Председател: Ап. Апостолов